Na temelju članka 31. Statuta Naftalana, specijalne bolnice za medicinsku rehabilitaciju, („Glasnik Zagrebačke županije“, broj: 30/23) i Suglasnosti Ministarstva zdravstva KLASA: 100-01/24-03/136, URBROJ: 534-04-1-1/8-24-14, ravnateljica raspisuje

**NATJEČAJ**

**za prijem u radni odnos**

**Za sljedeće radno mjesto na neodređeno vrijeme:**

1. **DOKTOR/ICA MEDICINE, SPECIJALIST/ICA FIZIKALNE MEDICINE I REHABILITACIJE**

**- jedan/na (1) izvršitelj/ica**

Kandidati trebaju ispunjavati sljedeće uvjete:

* završen sveučilišni integrirani preddiplomski i diplomski studij medicine,
* završenu specijalizaciju iz fizikalne medicine i rehabilitacije,
* državni ispit i
* odobrenje za samostalan rad.

Uz pisanu zamolbu (vlastoručno potpisanu) na natječaj, kandidati su obvezni dostaviti:

* vlastoručno potpisanu privolu kandidata za posao,
* vlastoručno potpisanu zamolbu s naznakom adrese stanovanja, e-mail adrese i broja mobitela,
* životopis,
* dokaz o hrvatskom državljanstvu (presliku domovnice/osobne iskaznice/putovnice),
* presliku rodnog lista,
* presliku diplome o završenom studiju,
* presliku uvjerenja o položenom specijalističkom ispitu,
* presliku odobrenja za samostalan rad i
* dokaz o radnom iskustvu - elektronički zapis o radnom stažu Hrvatskog zavoda za mirovinsko osiguranje, **ne stariji od dana objave natječaja**.

Preslike priloga dostavljenih uz zamolbu ne vraćamo.

Ukoliko se kandidat/kinja prijavljuje na više radnih mjesta, za svako pojedino radno mjesto potrebno je dostaviti posebnu zamolbu s pripadajućom dokumentacijom.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Sukladno odredbama Opće uredbe o zaštiti osobnih podataka, prijavom na natječaj kandidat/kinja je dužan/a dostaviti i privolu (obrazac „Privola kandidata za posao“, dostupan na web stranici [www.naftalan.hr](http://www.naftalan.hr), pod rubrikom „Natječaji“) Naftalanu, specijalnoj bolnici za medicinsku rehabilitaciju, za prikupljanje i obradu osobnih podataka navedenih u prijavi na javni natječaj, te dostavljenoj dokumentaciji, u svrhu izbora kandidata/kinje za posao. Prijavom na natječaj kandidati/kinje suglasni su s javnom objavom osobnih podataka (ime i prezime) na internetskoj stranici Bolnice, a u svrhu obavještavanja o rezultatima natječaja i/ili prethodnog testiranja/intervjua.

Kandidati/inje koji ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatom/kinjom prijavljenim na javni natječaj.

Na natječaj se mogu javiti osobe oba spola.

Kandidati/kinje koje prema posebnim propisima ostvaruju pravo prednosti, moraju se u zamolbi pozvati na navedeno pravo i imaju prednost u odnosu na ostale kandidate/kinje pod jednakim uvjetima.

Kandidat/kinja koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19 i 84/21), dužan je osim dokaza o ispunjavanju traženih uvjeta priložiti i dokaze o priznatom statusu iz članka 102. stavka 1. do 3. te dokaze iz članka 103. stavka 1. citiranog Zakona, iz kojih je vidljivo postojanje navedenog prava.

Popis dokaza za ostvarivanje prava prednosti pri zapošljavanju koje je kandidat/kinja dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidat/kinja koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18 i 32/20) uz zamolbu na javni natječaj dužan/a je, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidat/kinja koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj: 33/92, 77/92, 27/93, 58/93, 2/94, 76/94, 108/95, 108/96, 82/2001, 103/03, 148/13 i 98/19) uz zamolbu na javni natječaj dužan/a je, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Naftalan, specijalna bolnica za medicinsku rehabilitaciju, pridržava pravo poništiti natječaj u cijelosti ili djelomično, u svakom trenutku, bez navođenja razloga.

Poziv na razgovor/pismeno testiranje objaviti će se na web stranici Naftalana, specijalne bolnice za medicinsku rehabilitaciju, [www.naftalan.hr](http://www.naftalan.hr).

Odluka o izboru kandidata biti će objavljena na web stranici Naftalana, specijalne bolnice za medicinsku rehabilitaciju, [www.naftalan.hr](http://www.naftalan.hr), te se dan objave navedene Odluke na web stranici smatra danom dostave Odluke kandidatima.

Prijave s traženom dokumentacijom dostavljaju se osobno ili poštom na adresu: **Naftalan, specijalna bolnica za medicinsku rehabilitaciju, Omladinska 23a, 10 310 Ivanić-Grad ili putem e-maila:** **naftalan@naftalan.hr****.**

Rok za podnošenje prijava teče od dana objave ovog natječaja na web stranici: [www.naftalan.hr](http://www.naftalan.hr), oglasnoj ploči Naftalana, specijalne bolnice za medicinsku rehabilitaciju i Hrvatskom zavodu za zapošljavanje **(04.08.2025. - 03.09.2025.).**

 **NAFTALAN, specijalna bolnica za medicinsku rehabilitaciju**

U Ivanić-Gradu, dana 31. srpnja 2025. godine

URBROJ: 238/10-111-1156/25